cyanic-selkie/wikianc huggingface dataset:
Lysende galleblomsterflue
Utseende
En liten til middelsstor (5–10 mm), middels slank, matt svart blomsterflue. Hunnen har et par firkantede, gule flekker på det andre bakkroppsleddet, ellers er begge kjønn helt svarte bortsett fra at føttene er rødlige. Fasettøynene er tett kledt mer mørke hår, og møtes i pannen hos hannen. Ansiktet er helt flatt og tett hårete, antennene mørke, smalere hos hunnen enn hos hannen, med naken antennebørste. Bakkroppen er valangt oval, formen er lite forskjellig hos hunnen og hannen. Vingene er litt gråaktige med en diffus, mørk midtflekk.
Likestillingsloven
Lov om likestilling mellom kjønnene (korttittel likestillingsloven) var en norsk lov som ble vedtatt 9. juni 1978 og som trådte i kraft den 15. mars 1979. Loven ble sist revidert den 21. juni 2013 i en sammenheng med en bredere revidering for å skape større harmonisering mellom alle de fire diskriminerings- og likestillingslovene.
Axel Merckx
Under Sommer-OL i 2004 i Athen fikk han bronsemedalje i landeveisritt etter italieneren Paolo Bettini og portugiseren Sergio Paulinho.
I Tour de France 2007 ble han nr 2 på den 18. etappen. Han hadde kommet med i et firemannsbrudd tidlig på etappen, og han det var ingen spurtkanoner i bruddet så han hadde gode muligheter til å vinne, men dessverre for ham ble Sandy Casar for sterk. For å ta litt av for presset på Linus Gerdemann og Kim Kirchen, ble han utnevnt til co-kaptein for T-Mobile etter at Michael Rogers måtte bryte.
Likestillingsloven
Likestillingsloven ble 1. januar 2018 erstattet av likestillings- og diskrimineringsloven. Loven skal hindre diskriminering, men i §1 står det at den «tar særlig sikte på å bedre kvinners og minoriteters stilling.»
Lysende galleblomsterflue
Levevis
Larvene lever av bladlus i likhet med blomsterfluene i underfamilien Syrphinae, som noen systematikere plasserer denne slekten i. De voksne fluene flyr i mai-september og besøker gjerne blomster.
Axel Merckx
Sin beste plassering sammenlagt i Touren fikk han i skandaleåret 1998, da han ble nr 10.
Likestillingsloven
Likestillingsloven gir ikke mulighet til å særbehandle menn i samme grad som man særbehandler kvinner.
Axel Merckx
Han la opp like etter Tour de France 2007.
Lysende galleblomsterflue
Utbredelse
Navnet "Pipiza noctiluca" omfatter trolig et kompleks av arter som til sammen er utbredt over det meste av den palearktiske sone. I Norge er de utbredt over hele landet bortsett fra i fjellet.
Likestillingsloven
Formål
Likestillingsloven skulle fremme likestilling mellom kjønnene og bedre kvinners stilling i samfunnet. Den skulle sikre at kvinner og menn gis like muligheter til utdanning, arbeid og faglig utvikling.
Formålet med loven var at de to kjønn skulle få like muligheter i samfunnsliv, hjem og arbeid, men det var uttrykkelig sagt at loven «tar særlig sikte på å bedre kvinnens stilling». Likestillingsloven var en gjennomføring på nasjonalt nivå av den grunnleggende menneskerettigheten til ikke å bli diskriminert på grunn av kjønn. I tillegg til norsk lov og menneskerettslige regler kommer EØS-rettslige forpliktelser til anvendelse. EØS-avtalens artikkel 69 om lik lønn for arbeid av lik verdi og artikkel 70 om prinsippet om lik behandling av kvinner og menn og en rekke EF-direktiver ble gjennomført via bestemmelser i likestillingsloven.
Den 10. juni 2005 ble FNs kvinnekonvensjon (De forente nasjoners internasjonale konvensjon 18. desember 1979 om avskaffelse av alle former for diskriminering av kvinner) inkorporert i loven som § 1b, som gjeldende norsk lov (i kraft 1. juli 2005). Denne paragrafen ble opphevet den 19. juni 2009, men til gjengjeld er kvinnekonvensjonen inkorporert i Menneskerettighetsloven av 1999 som gjeldende norsk lov.
Likestillingslover for andre diskrimineringsgrunnlag
Det tok over et kvart århundre før Stortinget vedtok en likestillingslov for noe annet diskrimineringsgrunnlag enn kjønn, lov om etnisk diskriminering m.v. i 2005. I 2008 ble lov om forbud mot diskriminering på grunn av nedsatt funksjonsevne vedtatt. Det finnes ingen likestillingslover for andre diskrimineringsgrunnlag. Barne- og likestillingsdepartementets prosess for å få til en felles likestillingslov for alle diskrimineringsgrunnlag, ble stoppet av likestillingsminister Audun Lysbakken i 2011. Lov om forbud mot diskriminering på grunn av seksuell orientering, kjønnsidentitet og kjønnsuttrykk ble vedtatt i 2013.
Ubåtspennen
Ubåtspennen (U-Boots-Frontspange) er en tysk militær utmerkelse ifra det tredje rike.
Historie
Merket ble designet av Wilhelm Ernst Peekhaus fra Berlin, og ble utdelt til mannskap på undervannsbåter under den andre verdenskrig. Merket ble introdusert 15. mai 1944, og 24. november 1944 kom merket i sølv.
Design
Merket har en ubåt sentralt i en krans av ekeløv, med det tredje rikes riksvåpen i toppen, og to kryssede sverd i bunnen. På begge sider av kransen er det tre rader med ekeløv. Alle merker var laget i sink, deretter belagt med bronse-, sølv- eller gullfarge.
Agnete Erichsen
Agnete Erichsen (født 9. mai 1958) er en norsk billedkunstner, bosatt i Høvåg i Lillesand kommune.
Erichsen studerte ved Statens Håndverks- og Kunstindustriskole Oslo (1977–1981) og fortsatte på Statens kunstakademi (1981–1985).
Hun har deltatt på Sørlandsutstillingen en rekke ganger, og også vært antatt på Høstutstillingen i Oslo i 1986. Hennes verker er innkjøpt av Riksutvstillinger, Norsk kulturråd, Oslo kommunes kunstsamlinger og Sørlandets Kunstmuseum og hun har levert utsmykninger til Førde sentralsykehus og Huseby utdanningssenter for blinde og svaksynte.
I 2000 fikk hun Sørlandets litteraturpris for barneboka Alfabetet om sommeren.
William Brade
William Brade (1560–1630) var en engelsk komponist, fiolinist og gambevirtuos fra seinrenessansen og tidlig barokk, som hovedsakelig var aktiv i Nord-Tyskland og Danmark.
Biografi
Lite er kjent om Brades tidlige liv. Sannsynligvis kom han til Tyskland rundt 1590, og gjennom karrieren var han virksom ved en rekke hoff, eksempelvis kong Kristian Kvarts hoff i København, det brandenburgske hoffet i Berlin, hos grev Ernst III. Holstein-Schaumburg i Bückeburg og mange andre steder, inntil han endte i Berlin.
Brade var en anerkjent instrumentalist og komponist. Han fikk trykt fem samlinger med danser, som alle enten var egenkomponert eller egne bearbeidelser av andres stykker, og det var en anselig mengde på den tiden. Han er det første engelskmann man har en bevart canzona av, det samme gjelder et solostykke for fiolin. Brades musikk var i tillegg godt representert i andre trykte samlinger fra hans tid.
Fleurieu-halvøya
Fleurieu-halvøya (Fleurieu Peninsula) er en halvøy sør for Adelaide i delstaten Sør-Australia i Australia. Den ble oppkalt etter den franske oppdageren og hydrografen Charles Pierre Claret de Fleurieu av den franske oppdageren Nicholas Baudin under hans oppdagelsesreise langs sørkysten av Australia i 1802.
Byer og tettsteder på halvøya inkluderer Victor Harbor, Willunga, Mount Compass, Goolwa, Yankalilla, Rapid Bay og vinregionen McLaren Vale.
ved Cape Jervis på sørspissen av halvøya går det ferge til Kenguruøya.
Acapulco
Acapulco, offisielt Acapulco de Juárez, er en havneby og turistsentrum i delstaten Guerrero på Mexicos kyst mot Stillehavet. Byen befinner seg 300 km sørvest for Mexico by, langs en dyp, halvsirkel­formet bukt, en av de beste havnene langs Mexicos stillehavs­kyst. I 2003 var befolkningen beregnet til 638 000.
Kari Kemény
Kari Erzsébet Kemény (født 23. januar 1950, død 21. april 2021) var en norsk-ungarsk oversetter.
Kari Kemény var født i Budapest med norsk mor og ungarsk far. Hun kom til Oslo i 1957, tok latinartium og studerte på Blindern. Hun skulle bli den sentrale formidleren av ungarsk litteratur i Norge.
Acapulco
Navnet
Acapulco kommer fra et nahuatl-ord som betyr «slette med tett siv». Etterstavelsen «de Juárez» er til ære for Benito Juárez, en av Mexicos store statsmenn.
Kari Kemény
For sine oversettelser ble hun belønnet med Kultur- og kirkedepartementets oversetterpris for barne- og ungdomslitteratur 2000 og Bastianprisen 2001.
Acapulco
Historie
De tidligste funnene av menneskelig aktivitet er «metates», steinmortere, og potteskår fra det 3. årtusen før Kristus. Fra en senere periode stammer forfinede, formfullendte kvinnelige figurer. Det har vært foreslått kontakt mellom dette området og Polynesia og Asia i tiden rundt Kristi fødsel. Andre funn peker mot det meksikanske høylandet. Innflytelse fra Tarasco-kulturen (i dag kalt purépecha, mixtekerne, zapotekerne og aztekerne finnes, og tidvis har folk rundt Acapulco betalt skatt til disse sterkere maktene i innlandet. Likevel kom de aldri under direkte kontroll av noen av disse.
Spanjolene meldte imidlertid tidlig sin interesse, og i 1528 ble Acapulco etter kongelig dekret lagt direkte under den spanske kronen, med henblikk på at stillehavsflåtens skip skulle bli bygd her. Fra Acapulco ble det satt seil for oppdagelsesferder til Peru, Baja California og Asia. I 1565 oppdaget augustinerpresten Andres de Urdaneta monsunvindene i Stillehavet, som gjorde det mulig å vende tilbake over Stillehavet fra Asia.
Etter dette ble det hvert år sendt et handelsskip fra Acapulco til Manila i de spanske Filippinene og videre til Orienten. Hvert år ble også tilbakekomsten årsaken til et viktig marked for silke, porselen, elfenbein og gjenstander i lakkarbeider. Denne handelsforbindelsen varte helt fram til Mexicos uavhengighet tidlig på 1800-tallet.
De enorme rikdommene tiltrakk seg også sjørøvere. I 1579 angrep piraten Francis Drake, El Draco, galleonen, men lyktes ikke å overta den. I 1587 tok imidlertid piraten Thomas Cavendish galleonen Santa Anna ved Cabo San Lucas. Den enorme mengden gullmynter, 1,2 millioner gullpesos, skapte bølger på børsen i London.
I 1615 ble Acapulco invadert og plyndret av en flåte fra Nederland. Som følge av dette ble fortet Fuerte San Diego bygd i 1617. Dette fortet ble så ødelagt av et jordskjelv i 1776 og gjenoppbygd i 1783. Den meksikanske uavhengigheten i 1821 avbrøt imidlertid den lukrative handelen, og Acapulco sank ned i økonomisk tilbakegang. I august 1909 inntraff et større jordskjelv i Acapulco.
I 1940 ble det bygd jernbane og vei til Acapulco fra Mexico by, noe som gjorde byen til et viktig turistsentrum. Snart strømmet både de velstående fra hovedstaden såvel som amerikanere til Acapulco.
I 1968, under de olympiske leker i Mexico by, foregikk seilingen i Acapulco. I 1997 gjorde orkanen Pauline betydelige skader i Acapulco.
Turisme i Acapulco
Acapulco startet som et sted for de rike og velstående, og Frank Sinatra nevner byens navn i klassikeren Come Fly With Me. Etterhvert har Acapulco imidlertid blitt et sted for massene, og mange meksikanere fra middelklassen tar ferien sin her. Ca. 5 millioner feriegjester kommer til Acapulco hvert år, og klientellet varierer fra amerikanske spring break-gjester via meksikanske familier til subkulturer som for eksempel homofile.
Acapulco-bukta byr på flotte strender og trygge badeforhold. I tillegg har byen et fantastisk uteliv, spesielt når ungdommen fra Mexico by kommer ned for helga. Stuperne på klippen La Quebrada klatrer flere ganger om dagen opp den stupbratte klippen til den lille helligdommen på toppen, gjør korsets tegn og stuper elegant ned i de frådende bølgene under. Klippeøya La Roqueta ute i bukta kan nås med motorbåt.
En by bak fjellet
Kontrasten mellom de luksuriøse høyhusene langs bukta og boligstrøkene bak fjellet innenfor kunne knapt vært større. I forstedene frister et stort antall fattige en tøff tilværelse. Her er også kriminaliteten og gjengene et stort problem, og i det siste har både gjengmedlemmer og politifolk blitt drept. Ingenting av dette har imidlertid skjedd i turistsonen langs bukta.
Samferdsel
Byen kan nås med motorvei (Carretera Federal 95D) fra Mexico by. En lang rekke cruiseskip anløper hvert år Acapulco. Byen har også en internasjonal lufthavn med rutefly til hele Mexico og til mange byer i USA.
Douglas B-18 Bolo
Douglas B-18 Bolo var et amerikansk to-motors bombefly. B-18 Bolo var basert på passasjerflyet DC-2 og hadde et tilsvarende haleparti og en vinge som hadde samme form og profil som denne.
B-18 Bolo var i 1940 det mest tallrike strategiske bombeflyet i det daværende United States Army Air Corps, men ble gradvis frem mot 1942 fullstendig erstattet av B-17 Flying Fortress i denne rollen. I 1942 ble 122 B-18 og B-18A konvertert til anti-ubåtfly, som ble flytypens primære rolle deretter. 20 B-18A ble også levert til Royal Canadian Air Force hvor de fungerte som maritime overvåkningsfly.
Orbital
Innen kjemi og partikkelfysikk er orbital betegnelsen på de områdene elektronet kan opptre i rundt et enkelt atom. Tidligere antok man at elektronene var partikler som gikk i separate baner (en. orbit) rundt atomkjernen på samme måten som planetene kretser rundt sola. Men i kvantemekanikken som beskriver materiens bølge-partikkel-dualitet kan partikler på dette nivået ikke sees som distinkt avgrensede fysiske gjenstander. I stedet beskrives de som en elektronsky med en romlig fordeling som angir sannsynligheten for partikkelens utstrekning og posisjon.
Et fritt elektron kan innta en hvilken som helst energitilstand, mens et elektron som er bundet til en atomkjerne bare kan anta diskrete, kvantifiserte energitilstander og orbitalene er et uttrykk for maksima i sannsynlighetsfordelingen for disse kvantifiserte energitilstandene.
Orbitalene har navn etter foreldede beskrivelser av linjene som opptrer ved spektroskopi: skarp, principal (hoved-), diffus, fundamental og g. Disse tilsvarer respektive bikvantetall: s=0, p=1, d=2, f=3 og g=4.
Orbitalnavn
Orbitalene får navn på formen: der X er energinivå gitt ved hovedkvantetallet n \ (elektronskall), og type er en liten bokstav som gir orbitalbetegnelse (underskall) og tilsvarer bikvantetallet (som beskriver fasongen til orbitalen) \ell \. y er antallet elektroner i dette orbitalet.
For eksempel har orbitalen 1s^2 (uttales "en-s-to") to elektroner, hovedkvantetall n = 1, og bikvantetall l = 0. Istedenfor hovedkvantetallet n = 1, 2, 3, 4, 5 ....., brukes i noen tilfeller bokstavene K, L, M, N, O ..... for elektronskallene.
Kvantemekanisk definisjon
Mellom forskjellige elektroner opptrer interferens som betyr at bølgefunksjonene kan forsterke eller nøytralisere hverandre avhengig av posisjon (x,y,z) og tid t. Dette medfører at systemer med flere elektroner, dvs. de fleste atomer, blir svært kompliserte å beregne.
Tillatte orbitaler
Fordi elektronene er leptoner som tilhører fermionene (partikler med 1/2 heltalls spinn), er de underlagt Paulis utelukkelsesprinsipp som sier at like partikler i samme atom ikke kan eksistere i samme tilstand. Det er derfor bare plass til et bestemt antall elektroner i hvert orbital. Løsningen av disse ligningene gir et sett mulige orbitaler og tilsvarende energinivåer innenfor følgende regler:
Tilsammen gir dette følgende tilstander som dekker basisenerginivåene for alle kjente grunnstoffer: .
Spektrallinjer
For å eksitere elektronene fra et lavere til et høyere orbital må det tilføres energi i form av et foton. Et elektron vil søke laveste energinivå og vil derfor spontant gå fra et høyere orbital til en ledig plass med lavere energi, og vil da sende ut et foton. Disse fotonene vil ha en energi som er lik kvantespranget mellom de to orbitalene, der h er Plancks konstant (~4,135•10-15 eV•s), c er lysets hastighet, og {\lambda} er bølgelengden. Rydbergs formel ble eksperimentelt bestemt, og beskriver mulige kvantesprang for hydrogenlike atomer (ett elektron) som:
der m og n er orbitaler, Z er atomnummer og R er Rydbergs konstant som er eksperimentelt bestemt til ~1,097•107 m-1.
Disse ligningene og R bekreftes i dag av ikke eksperimentelle løsninger av Schrødingerligningen som gir alternative beregninger for den 'uendelige' Rydberg konstanten :
Når forskjellige stoffer eksiteres vil de senere avgi lys med bølgelengder som er karakteristiske for hvert enkelt stoff. Disse emisjonsspektra lar en bestemme hvilke stoffer som finnes f.eks på en fjerntliggende stjerne. På samme måte vil spesifikke bølgelengder absorberes i lys som passerer gjennom en gasståke i universet eller i atmosfæren. Dette absorpsjonsspekteret viser seg som mørke linjer i lysspekteret og lar oss bestemme hvilke gasser tåken eller atmosfæren inneholder. Dette brukes også ved spektroskopi for å bestemme innholdet i en prøve.
Amanda Bynes
Amanda Laura Bynes (født 3. april 1986 i Thousand Oaks i California) er en amerikansk skuespiller og show-vert på Nickelodeon. Faren hennes, Rick Bynes var tannlege og drev også med stand-up komedie, mens moren, Lynn (født Organ) jobbet som tannlegeassistent. Hennes far er katolikk, med irsk, litauisk og polsk opphav. Hennes mor er jødisk, med famile fra Romania, Russland og Polen. Hun har to eldre søsken, Tommy (født 1974) som er kiropraktor og Jillian (født 1983). Amanda har startet en filmkarriere, og har spilt i atskillige filmer.
I 2003 opptrådte hun i filmen Wilburs store eventyr, og i 2005 hadde hun en rolle i filmen Robotene. I 2006 spilte hun i She's the Man, hvor hun hadde rollen som Viola Hastings. Hun har også spilt i TV-seriene What I Like About You, Hairspray og What a girl wants. I 2008 fikk hun en rolle i filmen Living Proof, og i 2010 opptrådte hun i komedien Easy A.
Bynes har vunnet 6 priser for forskjellige filmer og serier (Blimp Award), hun har også vært nominert til 10 priser (Teen Choice Award)!
Orbital
Atomer med flere elektroner
I atomer med flere elektroner blir løsningene langt mer komplisert. Elektronene påvirker hverandre gjensidig, og energinivåene avhenger nå også av de gjensidige romlige sannsynlighetsfordelingene av elektronene. Orbitalets energinivå avhenger både av hovedkvantetall n og bikvantetall \ell. Atomer med mer enn noen få elektroner er utenfor dagens beregningskapasitet og metoder, og må bestemmes eksperimentelt.
Energirekkefølgen vises generelt i følgende tabell for de 24 første kombinasjonene hoved- og bikvantettall (tomme celler er ikke tillatte kombinasjoner).
Orbitalenes form
Beskrivelsen av orbitalenes form er i sin natur unøyaktig. Et hvilket som helst elektron vil til forskjellige tider kunne befinne seg i en hvilken som helst avstand og retning fra atomkjernen på grunn av uskarphetsrelasjonen
Men elektronet har mye høyere sannsynlighet for å befinne seg i enkelte områder, og man kan beskrive en grenseflate der elektronet har høy sannsynlighet for å befinne seg i det innesluttede volumet og lav sannsynlighet for å befinne seg utenfor denne grenseflaten. Den eksakte grensen kan velges tilfeldig men vil følge et nivå for sannsynlighetsfordelingen \psi^2 (se over). Denne grenseflaten definerer orbitalets form.
Hovedkvantetallet n bestemmer overordnet orbitalets energi og størrelse, og ettersom n øker, øker også orbitalets størrelse.
Generelt bestemmer bikvantetallet \ell orbitalets form og magnetisk kvantetall orienteringen, men formen vil avhenge av forhold mellom \ell og mi. s-orbitalet har kuleform med senter i atomkjernen. p-orbitalet har form av to ellipsoider tangerer hverandre ved kjernen og de tre p orbitalene (magnetisk kvantetall -1,0,1) er orientert med aksen gjennom senter av ellipsoidene og tangeringspunktet ligger langs x,y,og z aksen. Generelt er mi=0 symmetrisk om z-aksen og -/+mi innebærer 90 grader rotasjon om en akse. Høyere nivåer fører til stadig mer komplekse former. Orbitaler for atomer med flere elektroner vil være forskjellig fra en-atom orbitaler, men normalt antar man at orbitalene er tilnærmet lik disse.
Orbitalets form vil sammen med kjerneladningene (atomnummer) ha betydning for molekylets geometri. I vann (H2O) er ytterste orbital for oksygenet 2p4 og for hydrogen 1s1. S-orbitalet er symmetrisk, mens de to halvfylte p orbitalene står 90° på hverandre og i utgangspunktet plasserer hydrogenatomene i en vinkel på 90 grader med hverandre. Fordi oksygen har høy elektronegativitet får vi en polar kovalent binding og elektronene vil stor grad være tiltrukket oksygenet og skjerme denne kjernen. De uskjermede hydrogenkjernene gir derfor en gjensidig frastøtende kraft. Summen av disse effektene forklarer vannets bindingsvinkel på omkring 104.5°
Elektroner, orbitaler og det periodiske system
Oppbyggingen av det periodiske system og grunnstoffenes kjemiske egenskaper er nært knyttet til organiseringen av orbitalene. Hovedkvantetall tilsvarer plasseringen i periode.
Det periodiske system deles også opp i blokker. Innen hver blokk har alle grunnstoffene sine ytterste elektroner i samme bikvantetall \ell, og stoffene innen hver blokk har mange av de samme egenskapene. For eksempel har de to venstre kolonnene (Gruppe 1 og 2) sine ytterste elektroner i s-orbitalet (f.eks Li,Be i 2s og Na,Mg i 3s) og er alkalimetaller og jordalkalimetaller. Elektronene i ytterste skall kalles valenselektroner og antall elektroner i forhold til fullt subskall definerer i stor grad atomets kjemiske egenskaper og hvordan det forbinder seg med andre atomer til molekyler.
Antallet elektroner i et nøytralt atom tilsvarer atomnummeret, dvs. antall protoner i kjernen.
Myrvoll stasjon
Myrvoll stasjon er en jernbanestasjon på Østfoldbanen i Nordre Follo kommune. Stasjonen ble åpnet i 1919 som Myrvold holdeplass, fra 1921 ble den skrevet Myrvoll. I 1932 ble den oppgradert til stasjon, denne var bemannet til 1966, og i 1988 ble den fjernstyrt. Stasjonen betjenes av Vys lokaltog mellom Stabekk og Ski. Fra Myrvoll stasjon til Oslo S er det 15,780 km.
Sør-Troms museum
Sør-Troms Museum er et regionmuseum og spesialmuseum som dekker kommunene Bjarkøy, Harstad, Kvæfjord, Skånland, Lavangen, Salangen og Ibestad. Museet er en sammenslåing av flere museer, deriblant Trondarnes Distriktsmuseum og Trastad Samlinger. Regionmuseet har ansvaret for kulturminnearbeid, bygdetun og drift av museumsanlegg.Verdens eldste seilende skonnert Anna Rogde er fra 2010 også en del av Sør-Troms Museum.
Reformasjonen i Norge
Reformasjonen i Europa
Reformasjonen er et av de store vendepunktene i europeisk historie, og førte til at den vestlige kristenhet ble delt i to; den katolske og den protestantiske. Martin Luther, som slo opp de 95 tesene om avlatshandelen på Wittenberg kirke i 1517, stod i en lang tradisjon av kritikk mot kirken. Det hadde allerede vært flere reformatorer i Europa, for eksempel John Wyclif og Jan Hus. Luthers suksess skyldtes imidlertid i stor grad det at han ville gi de verdslige fyrstene myndighet over kirken, religionsutøvelsen og kirkelig eiendom. Dette var fristende for mange av de europeiske kongene. I flere land, også i Norge, hadde det gjennom hele middelalderen foregått en kamp mellom kongemakten og geistligheten om hvem som skulle ha kontroll over kirken. Et kjent eksempel er kong Sverre Sigurdssons konflikt med erkebiskop Eirik Ivarsson, som endte med at Sverre ble bannlyst i 1198. De europeiske kongenes ønsker om makt over kirken er likevel ikke den eneste forklaringen på reformasjonens gjennomslag; dette var også en bred folkelig bevegelse i mange land. I Norge var det, trolig på grunn av landets avsidesliggende geografiske plassering, ingen slike bevegelser eller forkjempere for reformasjon.
Den katolske kirke i Norge
På begynnelsen av 1500-tallet var kirken den største organisasjonen i Norge, og bestod av elleve bispedømmer; fem på fastlandet og seks på øyene i vest (Orknøyene, Færøyene, Shetland, Grønland og Island). Kirken var også den største jordeieren i Norge, og eide nesten halvparten av alle eiendommene i landet. Den største kirkefesten var Olsok, og Nidaros var et viktig valfartssted for pilegrimer fra hele Europa. I 1380 døde den siste kongen av den gamle norske kongeslekten, Håkon VI Magnusson, og kongen over Norge var etter det bosatt i København. Uten en egen norsk konge ble kirken også den viktigste politiske institusjonen i landet. Erkebiskopen i Nidaros var også leder av det norske riksrådet.
Riksrådet og erkebiskopen
Den siste norske erkebiskopen og formann i riksrådet, Olav Engelbrektsson, var Norges mektigste mann. Han innkalte til det siste norske riksrådsmøtet, ved Bud i Fræna høsten 1533. Her diskuterte riksrådet kongevalget. Danmark og Norge var i middelalderen valgkongedømmer, det vil si at kongen måtte bli valgt av riksrådet. Kong Frederik I var død, og i Danmark pågikk Grevefeiden, en konflikt om hvem som skulle bli dansk konge; Frederiks eldste sønn Christian (senere kong Christian III) eller hans yngste sønn Hans. Christian var lutheraner, og den danske geistligheten ønsket derfor heller den mindreårige Hans som konge. Konflikten gjorde at kongevalget i Danmark ble utsatt, og i Norge ble Olav Engelbrektsson og resten av riksrådet også enige om at de ville utsette kongevalget til de så hva som hendte i Danmark. Christian gikk av med seieren, og erkebiskopen tok opp kampen for norsk selvstendighet. Olav hadde vært gjennom en langvarig konflikt med lensherrene, blant annet Vincens Lunge, og erkebiskopen levde nå farlig. Han håpet på hjelp fra den katolske Karl V av Det tysk-romerske rike, men støtten kom aldri, og Olav måtte rømme landet.
1. april 1537 flyktet erkebiskop Olav Engelbrektsson ut Trondheimsfjorden, og etterlot St. Olavs skrin på Steinvikholm. Flere år med tronstridigheter i Danmark-Norge kombinert med almenneuropeiske religionsbrytninger, hadde dratt erkebiskopen inn i en maktkamp han til slutt hadde tapt. Erkebiskopens ferd fra Nidaros markerte derfor slutten for den katolske kirkes tid i Norge. Olav Engelbrektsson var imidlertid ikke ferdig med sitt politiske spill. Som sin siste kjente gjerning på norsk jord gikk erkebiskopen og hans menn i land på Austrått på Ørland. Her plyndret de herregården til adelskvinnen Ingerd Ottesdatter, svigermor til Vincens Lunge og en kvinne som i årene frem mot reformasjonen hadde fremstått som en av erkebiskopens fremste motstandere. Denne mektige kvinnen og hennes rolle i det politiske spillet i reformasjonsårene er utgangspunktet for Reformasjonsprosjektet – Austrått 1537 ,som arrangeres i regi av Ørland Kultursenter på Brekstad i Ørland kommune.
Reformasjonen innføres
Kong Christian III ble valgt til norsk konge høsten 1536. I hans håndfestning står følgende om den nye kirkeordningen:
Med Christian III som konge ble både det norske indre selvstyret; riksrådet, og den katolske kirken avskaffet. Kongen konfiskerte kirkegodset, kirkene og kostbarhetene, mens helgenbilder, arkiv og bøker ble ødelagt (ikonoklasme). De som forkynte katolsk lære risikerte forfølgelse, hets og strenge straffer som pisking og brenning. Samtidig lot Christian III sogneprestene forbli i stillingene sine. De fire første superintendentene i sine respektive stift hadde dessuten bakgrunn fra den katolske kirken. Dermed var Christian III til en viss grad også forsiktig med innføringen av reformasjonen i Norge, for ikke å opprøre befolkningen.
Etter reformasjonen
Blant folk flest tok det likevel lang tid før den nye troen sank inn. Folk reagerte med motvilje over å bli tvunget til å slutte med sitt vante religiøse liv. I opptil 200 år etter innføringen av reformasjonen fortsatte folk å tilbe helgener, og i mange år fantes det en katolsk «undergrunnskirke» av både prester og lekfolk. Flere unge norske menn dro til universiteter i katolske land, særlig til jesuittene, og blant disse ble flere lutherske prester som var katolikker i hemmelighet. Et eksempel er Christoffer Hjort, som ble landsforvist i 1613. Jesuittordenen var ledende i motreformasjonen, og også i Norge og Norden ble det forsøkt å gjeninnføre katolisismen. Den mest kjente jesuitten i Norge er Laurids Nielsen fra Tønsberg, populært kalt «Kloster-Lasse». Også han ble landsforvist. I 1624 ble det innført dødsstraff for katolske munker. Pilegrimsvandringer, blant annet til Røldal stavkirke og krusifikset der, etter katolsk tradisjon fortsatte lenge etter reformasjonen og skal ha forekommet så sent som 1850. Metafysiske forestillinger fra katolsk tid levde videre i folket. Umiddelbart etter reformasjonen var det omfattende protester mot utskifting av prester, mot fjerning av utsmykning i kirkene og fjerning av sidealter. Det skal også ha forekommet drap på prester. Henning Laugerud mener Draumkvedet er en motreformatisk reaksjon.
Heinrich Kamp
Johann Heinrich Daniel Kamp (født 8. november 1786 i Baerl, død 16. februar 1853 i Berlin) var en tysk kjøpmann, bankmann og industrigründer fra Elberfeld.
Kamp var en industripioner i Ruhrområdet. I 1818 grunnla han sammen med Friedrich Harkort et mekanisk verksted i Wetter, og i 1826 grunnla de på samme sted det første puddelverket i Westfalen.
Ca. lykkelig
Ca. lykkelig var en norsk situasjonskomedie som gikk på TV 2 i 2000. Den var produsert av Nordisk film. Serien handler om tre mer eller mindre vellykkede par i 30-åra, midt i etableringsperioden med ett bein i ungdomstida, og ett i voksenlivet.
Serien hadde et gjennomsnittlig seertall på i underkant av 400,000.
En andre sesong var planlagt, men ble skrotet på nyåret da Skåber valgte å forlate serien.
Slaget om Tripoli
Slaget om Tripoli var en militæroffensiv om kontrollen over landets hovedstad Tripoli, under borgerkrigen i Libya. Slaget ble utkjempet mellom styrker tilknyttet Det nasjonale overgangsrådet og styrker som støttet Muammar al-Gaddafi.
Slaget begynte den 20. august 2011, da opprørsstyrkene gikk til en ny offensiv mot Tripoli, og blant annet stengte regjeringstyrkenes tilgang på drivstoff og flyttet kampene inn i byen. Opprørerne rykket inn i byen fra vest og fra sjøen. Det ble samtidig meldt at Gaddafi hadde forlatt landet, eller i hvert fall forlatt Tripoli og reist mot grensen til Algerie.
Den grønne plassen ble inntatt av opprørerne rundt kl 01.20 natt til 22. august. Mer enn 1,300 mennesker skal ha blitt drept i kampene og mer enn 5,000 skal ha blitt skadd under kampene på 21. august, ifølge Gaddafi-lojale kilder.
Technische Universität Bergakademie Freiberg
Technische Universität Bergakademie Freiberg  (TUBAF) er et universitet i byen Freiberg i Sachsen i Tyskland.
Slaget om Tripoli
Betydningen av datoen
20. august ble valgt som innledende dag for slaget av Det nasjonale overgangsrådet, fordi den datoen i 2011 var den 20. dagen i den hellige måneden Ramadan og dessuten minnedagen for viktige slaget ved Badr i 624.
Technische Universität Bergakademie Freiberg
Historie
Bergakademiet i Freiberg ble grunnlagt i 1765 for å gi høgere utdanning i bergverksdrift, og er etter bergakademiene i Potosí, Banská Štiavnica, Praha og Bergseminaret på Kongsberg den femte eldste bergverksvitenskapelige institusjonen i verden og den eldste som forsatt eksisterer. En av grunnene for opprettelsen var at Sachsen etter nederlaget i sjuårskrigen måtte øke metallproduksjonen for å kunne utrede pålagte krigsskadeserstatninger.
I 1899 fikk Bergakademiet status som teknisk høgskole.
Slaget om Tripoli
19. august
Forberedelsene ute i felt skal ha blitt innledet natten til 19. august, da opprørerne ifølge sine egne kilder smuglet våpen og forsyninger inn i byen ved hjelp av bukserbåter.
Technische Universität Bergakademie Freiberg
Historie
Etter Tysklands gjenforening har Bergakademiet gjennomgått en større omstrukturering og nyorientering. De siste åra har det bygd opp kompetanse på halvlederteknologi og –forskning, som i sin tur har ført til industrielle nyetableringer på området i Freiberg, blant annet Wacker Siltronic og Deutsche Solar. Universitetet har dertil oppnådd stadig større anseelse på området miljøvitenskap. I dag markedsfører TUBAF seg som «universitetet for sluttede stoffkretsløp», og en moderne, økologisk høgskole.
Slaget om Tripoli
20. august
20. august erobret opprørsstyrker fra Az Zawiyah vest for Tripoli en viktig strategisk bro 27 km vest for hovedstaden. Dette åpnet for en større offensiv mot byen fra vest.
Technische Universität Bergakademie Freiberg
Historie
Likevel er det først og fremst på det geovitenskapelige området at Bergakademiet i Freiburg har internasjonalt ry. For eksempel kan TUBAF framvise verdens største samling av mineraler og bergarter. Fra 2008 skal samlinga stilles ut i nyinnretta lokaler i slottet Freudenstein, som eies av universitetet.
Slaget om Tripoli
20. august
Samme dag utførte NATO luftangrep mot ni luft-til-bakke missiler, én stridsvogn, to tekniske kjøretøyer, to radarer samt militære kommandoinstallasjoner tilhørende de Gaddafi-lojale styrkene.
Technische Universität Bergakademie Freiberg
Historie
To grunnstoff er oppdaga ved Bergakadeiet: indium i 1863 og germanium i 1886.
Slaget om Tripoli
20. august
Om kvelden samme dag ble slaget innledet med kunngjøringer fra byens moskeer, sammen med signalet for at ramadan-døgnets kveldsmåltid (iftar, arabisk: إفطار) kunne begynne. Opprøret inne i byen skal ha startet ved Ben Nabi-moskeen i byens sentrum, da unge menn samlet seg, bønnene ble avbrutt og kvinnene sendt hjem, mens det ble ropt anti-Gaddafi-slagord som ved hjelp av høyttalere kunne høres gjennom byen. Gaddafi-tro styrker kom til stedet og forsøkte å angripe moskeen, men ble slått tilbake av folk med våpen som hadde forskanset seg inne i bygningen. Gaddafi-styrkene søkte tilflukt i en statlig TV-stasjon i nærheten. Byens innbyggere barrikaderte gatene og området ved hjelp av brennende bildekk, og sluttet seg til opprørerne. Opprøret spredte seg hurtig rundt i Tripoli, særlig i distriktene Fashloum, Souq al-Juma, Tajura og Ben Ashur, og fortsatte derfra gjennom resten av byen. Om kvelden ble det meldt om harde kamper i distriktene Souq al Jum'a og Arrada, mens lokalbefolkning som sympatiserte med opprørerne stengte hovedgaten Alsika-gaten.
Technische Universität Bergakademie Freiberg
Organisering
Technische Universität Bergakademie Freiberg er delt i seks fakulteter: Høsten 1996 ble i tillegg Det tverrfaglige senteret for økologi (Interdisziplinäres Ökologisches Zentrum) oppretta.
Ski-VM 2015 – Hopp stor bakke menn kvalifisering
Ski-VM 2015 – Hopp stor bakke menn kvalifisering ble avholdt den 25. februar 2015. De 40 beste løperne i kvalifiseringen får delta i rennet i storbakken den 20. februar, det er 10 utøvere som allerede er forhåndskvalifisert på grunn av plasseringen i verdenscupen.
Technische Universität Bergakademie Freiberg
Organisering
Universitetet har 4 000 studenter (2022), hvorav ca 40% kvinner og 8% utenlandske studenter. I alt tilbys 30 ulike studier ved TUBAF.
Slaget om Tripoli
20. august
Samme kveld ble det meldt at opprørerne hadde inntatt Tripoli internasjonale lufthavn, og vunnet kontroll over større våpendepoter inne i hovedstaden. Innbyggere i Tripoli fikk sms-meldinger fra regjeringen hvor de ble oppfordret til «å gå ut til byens plasser og gater, og eliminere de væpnede agentene». Reportere bekreftet at det foregikk harde kamper i byen, og de meldte om eksplosjoner og vedvarende skyting.
Technische Universität Bergakademie Freiberg
Organisering
Et særtrekk ved Bergakademiet i Freiberg er de to lære- og besøksgruvene Reiche Zeche og Alte Elisabeth, der en århundrelang bergverkshistorie blir levendegjort, men hvor det samtidig drives vitenskapelig utdanning og forskning. Universitetet driver også jordskjelvstasjonen Berggießhübel.
Slaget om Tripoli
20. august
Regjeringstalsmannen Moussa Ibrahim meldte først at alt var trygt og bra inne i byen, og at regjeringsstyrkene hadde kontroll over Tripoli. Senere opplyste han at «væpnede militante» hadde «unnsluppet inn i noen nabolag», men at regjeringsstyrkene håndterte dette og at «det nå var rolig».
Technische Universität Bergakademie Freiberg
Organisering
Størstedelen av Universitetets virksomhet foregår på campusen nord for Freiberg sentrum. I tillegg disponerer det eldre bygninger i sentrum, som det gamle hovedbygget i Akademiestrasse, mediesenteret i Prüferstraße og Werner-bygningen i Brennhausgasse.
Slaget om Tripoli
21. august
21. august beveget opprørsstyrkene seg vestover fra Az Zawiyah mot Tripoli og inntok byen Jadda'im øst for Az Zawiya, og møtte bare lett motstand fra de Gaddafi-tro styrkene. Deretter ble byen Al Mayah vest for Tripoli inntatt.
Båter fra Misratah og Zliten fraktet opprørsstyrker og våpen sjøveien til Tripoli. Båtene ankom Tripoli tidlig om morgenen den 21. august, hvoretter styrkene ombord sluttet seg til opprørsstyrker inne i byen.
Samme dag angrep NATO én bakke-til-bakke missil, to rakettutskytere, andre våpeninstallasjoner, én radar, et lager og andre militære kommando- og kontrollinstallasjoner
Nyhetsbyråene Al Arabiya og Al Jazeera meldte begge at kampene fortsatte utover morgenen den 21. august, og at mange opprørssoldater skulle ha blitt drept i distriktet Qadah, mens Mitiga-flybasen ble omringet av opprørsstyrker som krevde at personellet på basen skulle overgi seg. Hele Tajura-distriktet ble inntatt av opprørsstyrker, og kampene i Suk al-Juma, Araba distriktet og rundt Mitiga-flybasen fortsatte. Det ble også meldt om harde kamper i distriktene Qadah og Zawiyat al Dahmania. Opprørerne meldte at operasjonen «gikk greit» og at sluttmålet var Gaddafis boligkompleks Bab al-Aziziya.
Om ettermiddagen hadde opprørerne tatt full kontroll over nabolagene Tajoura, Souq al-Jumaa, Arrada og al-Sabaa i Tripoli, mens det fortsatt var kamper i nabolagene Ben Ashhour, Fashlom og Zawiyat al-Dahmani i Tripoli. I tillegg hadde opprørerne kontroll over store deler av distriktene Fashloum, Zawiyat al-Dahmani og Mansoura.
Samme ettermiddag meldte BBC at opprørsstyrkene fra Az Zawiyah hadde rykket inn i byen fra vest, og at byens befolkning ga dem en jublende mottagelse. De skal ikke ha møtt motstand fra Gaddafi-tro styrker.
Sikkerhetsstyrkene rundt Gaddafi skal ha kapitulert samme kveld, og hovedkvarteret til Gaddafis sønn Khamis' brigade i Tripoli ble plyndret av opprørerne.
På en pressekonferanse samme kveld uttalte regjeringens pressetalsmann Moussa Ibrahim at anslagsvis 1,300 var blitt drept og 5,000 blitt såret i slaget så langt. Han holdt NATO ansvarlig for dette.
Sivile borgere gikk samme kveld ut i gatene og startet å feire Gaddafis nederlag, ettersom opprørsstyrkene hadde rykket inn i byen uten å møte mye motstand.
Gaddafis sønner
Gaddafis to sønner Saif al-Islam og Mohammed skal ha blitt tatt til fange eller ha overgitt seg til opprørerne den 21. august. Mohammed al-Gaddafi bekreftet senere på natten at han befant seg hjemme med huset omringet av opprørere. Også sønnen Al-Saadi al-Gaddafi skal ha blitt arrestert av opprørerne.
22. august
Kl 01.00 lokal tid hevdet opprørerne at de hadde kontroll over 90% av byen, inkludert Den grønne plassen, som ble omtalt som Martyrplassen. BBC, Al Jazeera og flere andre nyhetsbyråer bekreftet at Martyrplassen var under opprørernes kontroll.
Kl 01.15 lokal tid meldte Det nasjonale overgangsrådet at opprørerne hadde tatt kontroll over den internasjonale flyplassen sør i byen.
Tidlig om morgenen meldte opprørkommandanten Mahmoud Jabril at det fortsatt var lommer kontrollert av Gaddafi-tro styrker inne i Tripoli, og ba politiet var på sine poster.
Samtidig meldte AFP om kamper ved Gaddafis bolig samt i sør i byen. En opprørskommandant opplyste at Gaddafi-tro styrker fortsatt kontrollerte mellom 15 og 20 prosent av byen. Flere stridsvogner kjørte ut fra Gaddafis boligkompleks og begynte å beskyte områder av byen. Kraftige kamper fortsatte rundt Rixos Hotel i Tripoli, der de fleste utenlandske korrespondentene var innkvartert. Hotellet tjente også som knutepunkt for regjeringsstyrkene. Imidlertid ble det meldt fra hotellet at Gaddafi-tro personer og familier av regjeringsmedlemmer forlot hotellet, noe som ble tolket som et snarlig sammenbrudd for Gaddafi-regjeringen. De utenlandske journalistene fikk ikke lov til å forlate hotellet, og rapporterte at de ble brukt som levende skjold.
Samtidig ble Martyrplassen fylt av hundrevis av væpnede opprørere utstyrt med bærbare raketter og pickups med rakettutskytningsramper.
Meierist
Meierist er en yrkesttittel for fagarbeidere i meierier. I dagens moderne produksjon, består arbeidet i å overvåke produksjonsprosessene. Meieristen har ansvar for fremstilling av et bredt produktspekter, alle med melk som råvare. Produktene er svært ulike med hensyn til fremstillingsmetoder og sammensetning. Mange er ømfintlige ferskvarer med kort holdbarhetstid underlagt strenge krav til bearbeidelse og kjøling. Meieristen må ha innsikt i hygiene og kunne ta avgjørelser basert på teknologisk innsikt. Videre er det nødvendig med kunnskap om kvaliltetssikring og arbeidsledelse. I tillegg til ansatte ved større meierier, har det de siste årene også en rekke småskalprodusenter, først og fremst i ostemarkedet, tatt utdannelse som meierister.
Slaget om Tripoli
22. august
Utover dagen den 22. august tok en rekke snikskyttere oppstilling rundt omkring i Tripoli, noe som medførte at sivilbefolkningen måtte holde seg innendørs. Etter hvert ble det meldt at stadig flere av snikskytterne overga seg til opprørsstyrkene.
BBC bekreftet at de statlige libyske TV-stasjonene gikk av luften om ettermiddagen, og at opprørerne hadde kontroll over bygningen som huset det statlige TV-selskapet.
Meierist
Blant de viktige fagene under utdannelsen er mikrobiologi, kjemi, produksjonsteknologi, ulike laboratorieøvelser, hygiene samt praktiske øvelser. Videre kan fag som ledelse, økonomi og markedsføring inngå dersom en elev ønsker å ta mesterbrev.
Slaget om Tripoli
23. august
Natt til 23. august ble det meldt om flere harde kamper rundt i Tripoli, og at de Gaddafi-tro styrkene hadde fått forsterkninger. Tilsvarende ble opprørernes forsyningslinjer angrepet, og det ble antatt at det var dette Saif al-Islam henviste til da han samme natt hevdet at det var en felle for å lokke opprørerne inn i byen.
Men også opprørsstyrkene fikk inn nye forsterkninger, da flere soldater og våpen ble sendt sjøveien fra Misratah til Tripoli, og opprørerne lyktes å stanse en forsyningskolonne bestående av tre busser og flere biler med soldater og leiesoldater på vei til Tripoli fra Gaddafis hjemby Sirte. Flere Gaddafi-lojale soldater ble drept i denne operasjonen.
Samme dag trakk opprørerne seg ut av visse områder av byen, for å unngå å bli utsatt for bakholdsangrep fra de mer lokalkjente Gaddafi-tro styrkene.
Ski-VM 2015 – Hopp stor bakke menn kvalifisering
Resultat
Kvalifiseringen var stipulert til start kl 1700, men ble utsatt til kl 1830.
Slaget om Tripoli
23. august
På formiddagen ble det meldt om harde kamper nær det tungt befestede boligkomplekset til Gaddafi i Bab al-Aziziya, som også var et av hans viktigste støttepunkter i byen. Opprørerne nærmet seg anleggets porter, og presset de Gaddafi-tro styrkene bakover i gatene omkring anlegget. Det ble rapportert at opprørerne hadde inntatt flere høyhus i nærheten, og at de stod bare 500 meter fra anlegget, som var omgitt av snikskyttere og rakettramper. Al-Jazeera meldte at opprørerne kl 15.15 hadde erobret en av anleggets inngangsporter.
På grunn av situasjonen i byen hadde NATO ikke foretatt nye bombeaksjoner mot mål i byen, bare flydd rekognoseringstokter. Men NATO vurderte løpende om Gaddafis anlegg skulle bombes. Boligkomplekset lå i et tett bebygget boligområde, og var derfor ikke et lett bombemål. Om ettermiddagen ble imidlertid bombingen iverksatt. Samme ettermiddag ble det publisert bilder av opprørssoldater som angivelig var inne på Gaddafis base. Utover kvelden ble palass- og baseanlegget plyndret av sivilbefolkningen, som forsynte seg med både våpen og personlige eiendeler som hadde tilhørt Gaddafi.
24. august
Etter å ha erobret Gaddafis bunker natt til 24. august erklærte opprørerne at de hadde seiret. Lederen av Det nasjonale overgangsrådet, Mustafa Abd al-Jalil, gikk ut og meddelte at seierserklæringen kom for tidlig, og at den først ville medføre riktighet når Gaddafi og hans sønner var arrestert. Imidlertid kunngjorde overgangsrådet at de ville flytte sitt hovedkvarter fra Benghazi til Tripoli innen to dager.
Samme natt holdt Gaddafi en tale som ble kringkastet av en lokal radiostasjon. I talen hevdet han at tilbaketrekningen fra bunkeren var en taktisk manøver, siden NATO hadde ødelagt bunkeren i sine bombeangrep. Han lovet å kjempe videre. Da talen ble kringkastet var det ukjent hvor Gaddafi befant seg.
De fleste kamphandlingene var over på dette tidspunktet, men det var fortsatt noen granatnedslag og fare for snikskyttere. Samtidig ble 30 utenlandske journalister holdt som gisler på Rixos hotel av Gaddafi-tro soldater.
Utpå kvelden blusset det opp harde kamper rundt den internasjonale lufthavnen, og det ble spekulert på om dette skyldtes et fluktforsøk fra Gaddafis side. I tillegg flyttet kampene seg denne dagen til områder utenfor byen.
Vear skole
Vear skole er en kombinert barne- og ungdomsskole på Vear i Tønsberg kommune.
Fossemvatnet
Fossemvatnet er en innsjø i Steinkjer kommune i Trøndelag. Den er en del av Snåsavassdraget og ligger mellom Reinsvatnet og Snåsavatnet. I tillegg til elva fra Snåsavatnet, ved Sunnan, renner også Forra (Forneselva) ut i Fossemvatnet. Utløpet er til Byaelva via Reinsvatnet.
Nuristanispråk
Klassifikasjon
Det er nå vanligst å klassifisere nuristanispråkene som en egen gren av den indoiranske språkgruppa, men noen klassifiserer dem som indoariske språk. Andre igjen karakteriserer dem som opprinnelig iranske, men med stor innvirkning fra de geografisk nærliggende dardiske språkene. Uansett virker det som om nuristaniene kom til det området de er på nå veldig tidlig, og i motsetning til indoarierne aldri var i Punjab.
Fossemvatnet
Fiske
Fossemvatnet har tidligere vært anadromstrekning, men nå er oppgangen av fisk hindret av et kraftverk på Byafossen. Fossemvatnet har tidligere hatt en god bestand av ørret og røye. I dag er det bra med ørret, men bestanden av røye er utsatt på grunn av utsetting av krepsedyret Mysis relicta. Mysisen har spredd seg ned fra Snåsavatnet. I tillegg er gjedde satt ut i vassdraget. Dette påvirker rekrutteringen av ørret. Siste arten som ble påvist i Fossemvatnet var sik. Hvordan dette påvirker vatnet er enda ukjent, men flere lovlige og ulovlige utsettinger har skapt en god del trøbbel for økologien i Fossemvatnet. Det er også registrer elvemusling i vassdraget. Både oppover i Forneselva og ved innløp fra Snåsavatnet ved Sunnan.
Jernbanestasjon
Nordlandsbanen går langs vestsida av Fossemvatnet. Den åpnet som Hell–Sunnanbanen i 1905. Fossum stasjon ble åpnet i 1909 og endret navn til Fossemvatnet stasjon i 1915. Den ble ubetjent holdeplass i 1953 og ble helt nedlagt i 1972.
Nuristanispråk
Klassifikasjon
Det er fem nuristanispråk, alle med forskjellige dialekter.
Frøylandsbekken (Sandnes)
Frøylandsbekken er en bekk som renner fra Frøylandsvatnet i Hommersåk i Sandnes kommune, ned til det kunstige tjernet Stemmen, hvor vannet ledes ut i Hommersåkvågen. På 1800-tallet stod kvernhusene på rekke og rad langs Frøylandsbekken. Ett av dem er restaurert, og fremstår i fordums prakt.